  Анжелика Тихонова корреспондент 15-тӥ шуркынмонлы Удмуртиын эшшо 152 адямилэсь выль коронавирус инфекциез пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназ ивортӥзы. Диагноззы Ижкарын 59 улӥсьёслэн зэмаз, Воткаын, Кез ёросын – быдэн 13 улӥсьёслэн, Дэри ёросын – укмыс, Глазкарын, Эгра ёросын – быдэн сизьым, Глаз, Дэбес, Шаркан ёросъёсын – быдэн куать, Алнаш, Сьӧлта ёросъёсын – быдэн вить, Балезино ёросын – ньыль, Юкаменск ёросын – куинь, Ува, Якшур-Бӧдья ёросъёсын – быдэн кык, Можгаын, Кизнер, Красногорск, Пичи Пурга, Можга ёросъёсын – быдэн одӥг. 103 адями йӧназ. Кык мурт кулӥз: кышномуртъёслы 91 но 93 арес вал Туннэ нуналлы Удмуртиын выль коронавирус инфекциен черлан 11 сюрс 079 учыр лабораториосын зэматэмын. 8 сюрс 988 адями йӧназ, 199 мурт улонысь кошкиз. Та дыре 185-лэн висисьёслэн тазалыксы секыт лыдъяське. Удмуртиын коронавируслы оглом 591 сюрс 944 эскеронъёс ортчытӥзы, берло нуналскын – 4 сюрс 874.  Тегъёс: Тазалык Ижкар висён Удмуртия коронавирус  